2. Κύρια παράθυρα
| Κεφάλαιο 3. Πρώτα βήματα με Wilber |

## 2. Κύρια παράθυρα

Η διεπαφή χρήστη του GIMP είναι τώρα διαθέσιμη σε δύο καταστάσεις:

- κατάσταση πολλαπλού παραθύρου,

- κατάσταση μοναδικού παραθύρου.

Όταν ανοίγετε το GIMP για πρώτη φορά, ανοίγει σε πολλαπλό παράθυρο από προεπιλογή. Μπορείτε να ενεργοποιήσετε την κατάσταση μοναδικού παραθύρου μέσα από παράθυρα → κατάσταση μοναδικού παραθύρου) στη γραμμή μενού εικόνας. Μετά την έξοδο του GIMP με αυτήν την επιλογή ενεργή, το GIMP θα ξεκινήσει την επόμενη φορά σε κατάσταση μοναδικού παραθύρου.

Κατάσταση πολλαπλού παραθύρου

  Σχήμα 3.2. Ένα στιγμιότυπο που απεικονίζει την κατάσταση πολλαπλού παραθύρου.

  Τα παραπάνω στιγμιότυπα δείχνουν την πιο βασική διάταξη παραθύρων του GIMP που μπορεί να χρησιμοποιηθεί αποτελεσματικά.

  Μπορείτε να σημειώσετε δύο φατνώματα, αριστερά και δεξιά και ένα παράθυρο εικόνας στη μέση. Μια δεύτερη εικόνα είναι μερικά καλυμμένη. Το αριστερό φάτνωμα συγκεντρώνει την εργαλειοθήκη και το διάλογο επιλογών εργαλείου μαζί. Το δεξιό φάτνωμα συγκεντρώνει διαλόγους στρώσεων, καναλιών, μονοπατιών, ιστορικού αναίρεσης μαζί σε μια προσάρτηση πολλαπλών καρτελών, διάλογοι πινέλων, μοτίβων και διαβαθμίσεων μαζί σε άλλη προσάρτηση παρακάτω. Μπορείτε να μετακινήσετε αυτά τα φατνώματα στην οθόνη. Μπορείτε επίσης να τα κρύψετε χρησιμοποιώντας το πλήκτρο Tab.

  1. Η βασική εργαλειοθήκη: Περιέχει ένα σύνολο πλήκτρων εικονιδίων που χρησιμοποιούνται για επιλογή εργαλείων. Από προεπιλογή, περιέχει επίσης τα χρώματα προσκηνίου και παρασκηνίου. Μπορείτε να προσθέσετε πινέλα, μοτίβα και διαβαθμίσεις και εικονίδια της ενεργού εικόνας. Χρησιμοποιήστε επεξεργασία → προτιμήσεις → εργαλειοθήκη για ενεργοποίηση ή απενεργοποίηση των επιπλέον στοιχείων.

  2. Επιλογές εργαλείων: Προσαρτημένος κάτω από την κύρια εργαλειοθήκη είναι ο διάλογος επιλογών εργαλείου που δείχνει επιλογές για το πρόσφατα επιλεγμένο εργαλείο (σε αυτή την περίπτωση, το εργαλείο μετακίνησης).

  3. Παράθυρα εικόνας: Κάθε εικόνα που ανοίγει στο GIMP εμφανίζεται σε ξεχωριστό παράθυρο. Πολλές εικόνες μπορεί να είναι ανοικτές ταυτόχρονα, περιοριζόμενες μόνο από τους πόρους του συστήματος. Πριν να μπορείτε να κάνετε οτιδήποτε χρήσιμο στο GIMP, πρέπει να έχετε τουλάχιστον ένα παράθυρο εικόνας ανοικτό. Το παράθυρο εικόνας κρατά το μενού των κύριων εντολών του GIMP (αρχείο, επεξεργασία, επιλογή ...), που μπορείτε επίσης να πάρετε με δεξί κλικ στο παράθυρο.

     Μια εικόνα μπορεί να είναι μεγαλύτερη από το παράθυρο της εικόνας. Σε αυτήν την περίπτωση, το GIMP εμφανίζει την εικόνα σε μειωμένη στάθμη εστίασης που επιτρέπει να δείτε όλη την εικόνα στο παράθυρο εικόνας. Εάν γυρίσετε σε στάθμη εστίασης 100%, φαίνονται γραμμές κύλισης, που επιτρέπουν μετακίνηση στην εικόνα.

  4. Η προσάρτηση στρώσεις, κανάλια, μονοπάτια, ιστορικό αναίρεσης - σημειώστε ότι οι διάλογοι στην προσάρτηση είναι καρτέλες. Η καρτέλα στρώσεων είναι ανοιχτή: δείχνει τη δομή στρώσης της τρέχουσας ενεργής εικόνας και επιτρέπει το χειρισμό με ποικίλους τρόπους. Είναι δυνατό να κάνετε λίγα πολύ βασικά πράγματα χωρίς τη χρήση του διαλόγου στρώσεων, αλλά ακόμα και μέτριοι χρήστες του GIMP, βρίσκουν απαραίτητο να έχουν το διάλογο στρώσεων διαθέσιμο πάντα.

  5. Πινέλα, Μοτίβα, Διαβαθμίσεις: Ο προσαρτημένος διάλογος κάτω από διάλογο στρώσεων δείχνει τους διαλόγους (καρτέλες) για το χειρισμό πινέλων, μοτίβων και διαβαθμίσεων.

  Η διαχείριση διαλόγου και προσάρτησης περιγράφεται στο Τμήμα 2.3, «Διάλογοι και προσάρτηση».

Κατάσταση μοναδικού παραθύρου

  Σχήμα 3.3. Ένα στιγμιότυπο που απεικονίζει την κατάσταση μοναδικού παραθύρου.

  Θα βρείτε τα ίδια στοιχεία, με διαφορές στη διαχείρισή τους:

  - Το αριστερό και δεξιό φάτνωμα είναι σταθερά· δεν μπορείτε να τα μετακινήσετε. Αλλά μπορείτε να μειώσετε ή να αυξήσετε το πλάτος τους. Εάν μειώσετε το πλάτος μιας προσάρτησης πολλαπλών καρτελών, ίσως να μην υπάρχει αρκετός χώρος για όλες τις καρτέλες· τότε εμφανίζονται κεφαλές βελών που επιτρέπουν την μετακίνηση καρτελών.

    Όπως στην κατάσταση πολλαπλού παραθύρου, μπορείτε να κρύψετε αυτά τα φατνώματα χρησιμοποιώντας το πλήκτρο Tab.

  - Το παράθυρο εικόνας καταλαμβάνει όλο το χώρο μεταξύ και των δύο φατνωμάτων.

    Όταν είναι ανοιχτές πολλές εικόνες, μια νέα γραμμή εμφανίζεται πάνω από το παράθυρο εικόνας, με μια καρτέλα για κάθε εικόνα. Μπορείτε να περιηγηθείτε μεταξύ των εικόνων με κλικ στις καρτέλες ή χρησιμοποιώντας Ctrl+PageUp ή PageDown ή Alt+αριθμός. Ο «αριθμός» είναι ο αριθμός καρτέλας· πρέπει να χρησιμοποιήσετε τα πλήκτρα αριθμών της επάνω γραμμής του πληκτρολογίου σας, όχι αυτά του αριθμητικού πληκτρολογίου (Alt-shift είναι απαραίτητο για μερικά εθνικά πληκτρολόγια).

Αυτή είναι η ελαχιστοποιημένη εγκατάσταση. Υπάρχουν πολλοί άλλοι τύποι διαλόγου χρησιμοποιούμενοι από το GIMP για ποικίλους σκοπούς, αλλά οι χρήστες τυπικά τους ανοίγουν όταν τους χρειάζονται και τους κλείνουν όταν τελειώνουν. Καταρτισμένοι χρήστες κρατούν γενικά την εργαλειοθήκη (με επιλογές εργαλείου) και το διάλογο στρώσεων πάντοτε ανοικτό. Η εργαλειοθήκη είναι απαραίτητη σε πολλές λειτουργίες του GIMP. Η ενότητα επιλογών εργαλείων είναι στην πραγματικότητα ένας ξεχωριστός διάλογος, που εμφανίζεται προσαρτημένος στην κύρια εργαλειοθήκη στο στιγμιότυπο. Πεπειραμένοι χρήστες σχεδόν πάντοτε το εγκαθιστούν έτσι: Είναι πολύ δύσκολο να χρησιμοποιηθούν αποτελεσματικά τα εργαλεία χωρίς να βλέπει κανείς τις επιλογές. Ο διάλογος στρώσεων ενεργοποιείται, όταν δουλεύετε με μια εικόνα με πολλαπλές στρώσεις: αφού προχωρήσετε πέρα από τα πιο βασικά στάδια εκμάθησης του GIMP, αυτό σημαίνει σχεδόν πάντα. Φυσικά βοηθά και στην εμφάνιση των εικόνων που επεξεργάζεστε στην οθόνη· εάν κλείσετε το παράθυρο της εικόνας πριν την αποθήκευση της εργασίας σας, το GIMP θα ρωτήσει εάν θέλετε να κλείσετε το αρχείο.

| Σημείωση

Εάν η διάταξη του GIMP χαθεί, οι ρυθμίσεις σας είναι εύκολο να ανακτηθούν χρησιμοποιώντας παράθυρα → πρόσφατα κλεισμένες προσαρτήσεις· η εντολή μενού των παραθύρων είναι διαθέσιμη μόνο όσο η εικόνα είναι ανοικτή. Για προσθήκη, κλείσιμο ή απόσπαση μιας καρτέλας από αγκίστρι, πατήστε στην πάνω δεξιά γωνία του διαλόγου. Αυτό ανοίγει το μενού καρτελών. Επιλέξτε Προσθήκη Καρτέλας, Κλείσιμο Καρτέλας , ή Απόσπαση Καρτέλας.

Τα παρακάτω τμήματα θα σας οδηγήσουν μέσα από τα συστατικά καθενός παραθύρου που φαίνεται στο στιγμιότυπο, εξηγώντας τι είναι και πώς δουλεύει. Όταν τα μελετήσετε, καθώς και το τμήμα που περιγράφει τη βασική δομή των εικόνων του GIMP, πρέπει να έχετε μάθει αρκετά για χρησιμοποιήσετε το GIMP για μια μεγάλη ποικιλία των βασικών χειρισμών εικόνας. Τότε μπορείτε να κοιτάξετε το υπόλοιπο του εγχειριδίου με την ησυχία σας (ή απλά για να πειραματιστείτε) για να μάθετε τον σχεδόν απεριόριστο αριθμό περισσότερων λεπτών και εξειδικευμένων πραγμάτων που είναι δυνατά. Καλή διασκέδαση!

### 2.1. Η εργαλειοθήκη

Σχήμα 3.4. Στιγμιότυπο της εργαλειοθήκης

Η εργαλειοθήκη είναι η καρδιά του GIMP. Να μια γρήγορη περιδιάβαση του τι θα βρείτε εκεί.

| Υπόδειξη

Στην εργαλειοθήκη, όπως και στα περισσότερα μέρη του GIMP, η μετακίνηση του ποντικιού πάνω από κάτι η εναπόθεση του για μια στιγμή, συνήθως εμφανίζει μια «συμβουλή εργαλείου» που περιγράφει το αντικείμενο. Πλήκτρα συντομεύσεων εμφανίζονται επίσης συχνά στη συμβουλή εργαλείων. Σε πολλές περιπτώσεις η αιώρηση του ποντικιού πάνω από ένα αντικείμενο και το πάτημα του πλήκτρου F1 είναι βοήθεια για ένα αντικείμενο που είναι κάτω από το ποντίκι.

Από προεπιλογή, μόνο το εικονίδιο προσκηνίου-παρασκηνίου είναι ορατό. Μπορείτε να προσθέσετε τα εικονίδια πινέλου-μοτίβου-διαβάθμισης και ενεργού εικόνας μέσα από επεξεργασία → προτιμήσεις → εργαλειοθήκη: Tools configuration.

1. Εικόνες εργαλείων: Αυτές οι εικόνες είναι κουμπιά που ενεργοποιούν εργαλεία για μια μεγάλη ποικιλία σκοπών: επιλογή μερών της εικόνας, χρώση μιας εικόνας, μετασχηματισμός μιας εικόνας κλ. Τμήμα 1, «Η εργαλειοθήκη» δίνει μια επισκόπηση εργασίας με εργαλεία και κάθε εργαλείο περιγράφεται συστηματικά στο κεφάλαιοΕργαλεία.

2. Χρώματα προσκηνίου/παρασκηνίου: Οι περιοχές χρωμάτων εδώ σας δείχνουν τα τρέχοντα χρώματα προσκηνίου και παρασκηνίου του GIMP, που ενεργοποιείται σε πολλές λειτουργίες. Πατώντας σε οποιοδήποτε από τα δύο φέρνει το διάλογο επιλογής χρώματος που σας επιτρέπει αλλαγή σε άλλο χρώμα. Πατώντας στο διπλοκέφαλο βέλος εναλλάσσει τα δύο χρώματα, και πατώντας στο μικρό εικονίδιο στην κάτω αριστερή γωνία, τα επαναφέρει σε μαύρο και άσπρο.

3. πινέλο/μοτίβα/διαβάθμιση: Τα σύμβολα εδώ σας δείχνουν τις τρέχουσες επιλογές του GIMP για: το πινέλο που χρησιμοποιείται από όλα τα εργαλεία που σας επιτρέπουν να σχεδιάσετε στην εικόνα («ζωγράφισμα» συμπεριλαμβάνει λειτουργίες όπως σβήσιμο και μουτζούρωμα)· τα μοτίβα που χρησιμοποιούνται στην πλήρωση επιλεγμένων περιοχών της εικόνας· οι διαβαθμίσεις που ενεργοποιούνται όταν μια λειτουργία απαιτεί μια ήπια μεταβαλλόμενη κλίμακα χρωμάτων. Πατώντας σε οποιοδήποτε από αυτά τα σύμβολα εμφανίζει ένα παράθυρο διαλόγου που σας επιτρέπει να το αλλάξετε.

4. Ενεργή Εικόνα: Στο GIMP, μπορείτε να εργαστείτε με πολλές εικόνες ταυτόχρονα, αλλά σε δεδομένη χρονική στιγμή, μόνο μια εικόνα είναι η«ενεργή εικόνα». Εδώ θα βρείτε μια μικρή εικονική αναπαράσταση της ενεργού εικόνας. Πατώντας το εικονίδιο εμφανίζεται ένας διάλογος με μια λίστα των τρεχουσών ανοικτών εικόνων, κλικ σε μια εικόνα στο διάλογο, κάνει την εικόνα ενεργή. Συνήθως, πατάτε ένα παράθυρο εικόνας σε κατάσταση πολλαπλού παραθύρου, ή την καρτέλα εικόνας σε κατάσταση μοναδικού παραθύρου για να την κάνετε ενεργή.

   Μπορείτε «με απόθεση σε έναν διαχειριστή αρχείου XDS να αποθηκεύσετε την εικόνα». Το XDS είναι ένα ακρωνύμιο για το «άμεσο πρωτόκολλο αποθήκευσης Χ»: ένα πρόσθετο χαρακτηριστικό για τη διεπαφή χρήστη γραφικού συστήματος παραθύρου Χ για λειτουργικά συστήματα όμοια με Unix.

| Σημείωση
Σε κάθε εκκίνηση το GIMP επιλέγει ένα εργαλείο (το πινέλο), ένα χρώμα, μια μύτη πινέλου και ένα μοτίβο από προεπιλογή, πάντα το ίδιο. Εάν θέλετε το GIMP να επιλέγει το τελευταίο εργαλείο, χρώμα, πινέλο και μοτίβο που χρησιμοποιήσατε, όταν αφήνατε την προηγούμενη σύνοδο, επιλέξτε το Αποθήκευση ρυθμίσεων συσκευής εισόδου τώρα στο Προτιμήσεις/Συσκευές Εισόδου.

| Υπόδειξη
Το παράθυρο της εργαλειοθήκης εμφανίζει «τα μάτια του Wilber» κατά μήκος της κορυφής του διαλόγου. Μπορείτε να απαλλαγείτε από «τα μάτια του Wilber» προσθέτοντας την παρακάτω γραμμή στο αρχείο σας `gimprc` file: `(toolbox-wilber no)`. Αυτό επηρεάζει μόνο την εργαλειοθήκη. Τα μάτια στο παράθυρο εικόνας είναι ορατά μόνο, όταν δεν έχετε μια ανοικτή εικόνα.

| Υπόδειξη
Σύρσιμο και απόθεση εικόνας από τον περιηγητή αρχείου στο παράθυρο εργαλειοθήκης για άνοιγμα της εικόνας στο δικό της παράθυρο εικόνας ή καρτέλα.

Κεφάλαιο 3. Πρώτα βήματα με Wilber |  | 2.2. Παράθυρο εικόνας

Αναφορά σφάλματος στο Bugzilla