9. Διάφορα μεγέθη πινέλων
| Κεφάλαιο 7. Ζωγράφισμα με το GIMP |

## 9. Διάφορα μεγέθη πινέλων

Από την έκδοση GIMP-2.4 όλα τα πινέλα έχουν διάφορα μεγέθη.

### 9.1. Πώς μεταβάλλετε το ύψος του πινέλου

Μπορείτε να διαφοροποιήσετε το μέγεθος του πινέλου με τρεις τρόπους:

1. Χρησιμοποιώντας τον ρυθμιστή Κλίμακα του εργαλείου που χρησιμοποιεί το πινέλο. Τα εργαλεία μολύβι, πινέλο, σβήστρα, αερογράφος, κλωνοποίηση, επούλωση, προοπτική κλωνοποίηση, θόλωση/όξυνση και ξάνοιγμα/σκοτείνιασμα έχουν έναν ρυθμιστή για την μεταβολή το μεγέθους του πινέλου.

   Σχήμα 7.20. Ο ρυθμιστής Κλίμακας

2. Μέσω προγραμματισμού του τροχού του ποντικιού:

   1. Στο κεντρικό παράθυρο του GIMP κάντε κλικ στο Επεξεργασία → Προτιμήσεις.

   2. Στην αριστερή στήλη του νέου παραθύρου επιλέξτε Συσκευές εισόδου → Ελεγκτές εισόδου.

   3. Μπορείτε να δείτε Πρόσθετοι ελεγκτές εισόδου σε δυο στήλες: Διαθέσιμοι ελεγκτές και Ενεργοί ελεγκτές.

      Στην στήλη Ενεργοί ελεγκτές διπλό κλικ στο στοιχείο Κύριος τροχός ποντικιού.

   4. Θα εμφανιστεί ένα νέο παράθυρο: Διευθέτηση ελεγκτή εισόδου.

      Στην αριστερή στήλη Συμβάν πατήστε το Κύλιση προς τα πάνω για να επισημανθεί.

   5. Πατήστε κουμπί Επεξεργασία (στην μέση του κάτω μέρους της λίστας).

   6. Θα εμφανιστεί το παράθυρο Επιλογή ενέργειας συμβάντος ελεγκτή.

      Αναπτύξτε το στοιχείο Εργαλεία πατώντας επάνω στο μικρό τρίγωνο στα αριστερά του.

   7. Στην αριστερή στήλη Συμβάν πατήστε Αύξηση κλίμακας πινέλου για να το επιλέξετε και μετά πατήστε Εντάξει.

   8. Μπροστά από το Κύλιση προς τα πάνω εμφανίζεται αύξηση κλίμακας πινέλου εργαλείων ζωγραφικής.

   9. Κλείστε το παράθυρο.

   10. Με τον ίδιο τρόπο προγραμματίστε τα στοιχεία Κύλιση προς τα κάτω και Μείωση κλίμακας πινέλου.

   11. Μην ξεχάσετε να πατήσετε το κουμπί Εντάξει του κύριου παραθύρου Προτιμήσεις.

   Μετά από αυτές τις μακρές εξηγήσεις μπορείτε να χρησιμοποιήσετε τον τροχό του ποντικιού σας για να μεταβάλλετε το μέγεθος του πινέλου. Για παράδειγμα, επιλέξτε το εργαλείο του μολυβιού με το «Κυκλικό» πινέλο. Τοποθετήστε τον δείκτη μέσα στο παράθυρο της εικόνας και χρησιμοποιήστε τον τροχό του ποντικιού και προς τις δυο κατευθύνσεις, μπορείτε να δείτε τον «Κύκλο» να συρρικνώνεται ή να μεγαλώνει.

3. Μπορείτε να προγραμματίσετε τα πλήκτρα κατεύθυνσης «επάνω» και «κάτω» του πληκτρολογίου.

   Η μέθοδος είναι η ίδια με εκείνη για τον τροχό του ποντικιού. Οι μόνες διαφορές είναι:

   - Στην στήλη Ενεργοί ελεγκτές, διπλό κλικ στο στοιχείο Κύριο πληκτρολόγιο.

   - Στην στήλη Συμβάν, κλικ στο Δρομέας επάνω για το πρώτο πλήκτρο και στο Δρομέας κάτω για το δεύτερο πλήκτρο.

   - Έπειτα χρησιμοποιήστε τα δύο πλήκτρα (επάνω βέλος και κάτω βέλος) και το αποτέλεσμα θα είναι ίδιο σαν να χρησιμοποιείτε τον τροχό του ποντικιού.

8. Το πλαίσιο διαλόγου GIH |  | 9.2. Γρήγορη δημιουργία πινέλου

Αναφορά σφάλματος στο Bugzilla